Sakmių kūrimo paruoštukas

**Pasaulio kūrimo sakmių modelis**

Lietuvių sakmėse žmonės kėlė ir stengėsi atsakyti į jiems rūpimus klausimus: kodėl ir kaip atsirado Visata, Žemė, gyvūnai, augalai, žmonės, pasaulio tvarka? Todėl tokios sakmės gali turėti tam tikras tradicinio pasakojimo grandis, kai kurių gali ir neturėti, nes sakmės – labai gyvi žodiniai pasakojimai, neįspraudžiami į griežtus rėmus.

**Pasaulio kūrimo sakmių pasakojimo struktūra** (nebūtinai visos)

Aplinkybės prieš laukiamą įvykį: kas buvo, ko nebuvo, kas dažnai vykdavo, gal ko nors trūko? (**Ekspozicija.**)

Sąlygos kokiam nors vyksmui prasidėti: koks nors nepaprastas įvykis, pokalbis, dievybės mintis, noras, siekis. (**Užuomazga.**)

Veiksmai, lemiantys reikšmingus pasikeitimus. (**Veiksmo eiga.**)

Naujo reiškinio, daikto, gyvūno ar kt. atsiradimas ar sukūrimas. (**Kulminacija.**)

Naujo reiškinio, daikto, gyvūno, gyvenimo taisyklių ar kt. reikšmės paaiškinimas, aptarimas. (**Atomazga.**)

Įvykio susiejimas su pasekmėmis, šiandiena, supažindinimas su tolesniais įvykiais. (**Epilogas.**)

Būtinai apgalvokite:

1. Koks yra laikas, kaip jį nusakyti? Netolima praeitis, baugus metas
2. Kokia yra vieta, kaip ją apibūdinsite? Tikroviška pasakotojui pažįstama, bet negyvenama
3. Kas yra veikėjai? Mitinės būtybės, perimtos iš senųjų tikėjimų (velnias, laumės, dievai). Kokius jausmus kelia susidūrimas su šiomis būtybėmis?
4. Įvykis – žmogaus ir mitinės būtybės susidūrimas.
5. Pasakotojas įvykius pasakoja tarsi iš tiktųjų buvusius.

Sakmių kūrimo laboratorija

**Pasaulio kūrimo sakmių (etiologinių) modelis**

Lietuvių etiologinėse sakmėse žmonės kėlė ir stengėsi atsakyti į jiems rūpimus klausimus: kodėl ir kaip atsirado Visata, Žemė, gyvūnai, augalai, žmonės, pasaulio tvarka? Todėl tokios sakmės gali turėti tam tikras tradicinio pasakojimo grandis, kai kurių gali ir neturėti, nes sakmės – labai gyvi žodiniai pasakojimai, neįspraudžiami į griežtus rėmus.

**Pasaulio kūrimo sakmių pasakojimo grandys** (nebūtinai visos)

Aplinkybės prieš laukiamą įvykį: kas buvo, ko nebuvo, kas dažnai vykdavo, gal ko nors trūko? (**Ekspozicija.**)

Sąlygos kokiam nors vyksmui prasidėti: koks nors nepaprastas įvykis, pokalbis, dievybės mintis, noras, siekis. (**Užuomazga.**)

Veiksmai, lemiantys reikšmingus pasikeitimus. (**Veiksmo eiga.**)

Naujo reiškinio, daikto, gyvūno ar kt. atsiradimas ar sukūrimas. (**Kulminacija.**)

Naujo reiškinio, daikto, gyvūno, gyvenimo taisyklių ar kt. reikšmės paaiškinimas, aptarimas. (**Atomazga.**)

Įvykio susiejimas su pasekmėmis, šiandiena, supažindinimas su tolesniais įvykiais. (**Epilogas.**)